Sessions (album)

Sessions var et påtenkt samlealbum fra The Beatles, planlagt utgitt i 1985 men stoppet etter protester fra de gjenværende medlemmene.  Albumet besto av tretten fullførte, men ikke utgitte sanger. Singelen «Leave My Kitten Alone», med en alternativ versjon av «Ob-La-Di, Ob-La-Da» som ikke kom med på albumet, var også planlagt, men den ble liggende på is.

Det planlagte albumet var en oppsamling av sanger og spor som av forskjellige grunner ikke var med på de offisielle albumene, eller andre versjoner av sanger som kom med. De tre sangene som ble gitt ut i andre versjoner på offisielle album var «I'm Looking Through You» (her med klapping), «One After 909» (versjon fra 1963) og «While My Guitar Gently Weeps», første tagning med en kunstig looping til slutt. Flere andre spor var sanger som ikke ble funnet gode nok for utgivelse. Flere av disse var blitt gitt ut i andre sammenhenger, som «Come and Get it» (med Badfinger) og «Not Guilty» (som ble utgitt på et soloalbum fra George Harrison). Samtlige av sangene på dette albumprosjektet ble omsider utgitt på Anthology 1, 2 eller 3 bortsett fra «Christmas Time (Is Here Again)», som ble gitt ut som B-siden til «Free As A Bird» samme år.

Track listing
Alle sangene skrevet av Lennon/McCartney, bortsett fra der det står noe annet.
«Come and Get It» (McCartney)
«Leave My Kitten Alone» (John/Turner/McDougal) – Et «outtake», et forkastet spor fra Beatles for Sale-sessionene.
«Not Guilty» (Harrison) – En del av fra innspillings-sesjonene av The Beatles (The White Album), svært modifisert.
«I'm Looking Through You» – En alternativ versjon med klapping.
«What's the New Mary Jane» – Et klipp fra innspillings-sesjonene av The Beatles (The White Album), svært remikset.
«How Do You Do It?» (Murray)
«Besame Mucho» (Velázquez/Skylar) – Fra the Beatles' første EMI session.
«One After 909» – En tidlig versjon tatt opp 5. mars 1963
«If You've Got Trouble» – Et klipp fra innspillings-sesjonene av Help!. En versjon med vers klippet i en annen rekkefølge enn originalt tatt opp.
«That Means a Lot» – Er også et ubrukt klipp fra innspillings-sesjonene av Help!.
«While My Guitar Gently Weeps» (Harrison) – Første takning med en kunstig loop på avslutningen.
«Mailman, Bring Me No More Blues» (Roberts/Katz/Clayton) – Er fra «Get Back»/«Let It Be»-sesjonene, svært klippet.
«Christmas Time (Is Here Again)» (Lennon/McCartney/Harrison/Starr) – en klippet og forkortet utgave av 1967-sangen til fanklubben.

 Referanser 

Kategori:The Beatles-plater
Kategori:Musikkalbum fra 1985
Kategori:Musikkalbum produsert av George Martin